…...napirend

Előterjesztve: Közoktatási, Közművelődési,

Sport és Informatikai Bizottsághoz

 **E L Ő T E R J E S Z T É S**

**a Képviselő-testület 2015. november 26-i ülésére**

**Tárgy:**  Javaslat a II. Kerületi Sport és Szabadidősport Nonprofit Korlátolt Felelősségű Társaság 2016. I. negyedéves Üzleti Tervének elfogadására, valamint a Társasággal kötendő Feladatellátási Szerződés megkötésére.

Készítette:……………………………………. Szentirmai-Zöld Máté, polgármesteri referens

Egyeztetve: ……………………………………Szigetiné Bangó Ildikó irodavezető

 ………………………………………Dankó Virág alpolgármester

 ……………………………………….dr. Lipovits Dóra, vezető jogtanácsos

Látta: …………………………………………………dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 9/2015.(I.29.) határozatával, 2015. február 1. napjával megalapította Budapest Főváros II. Kerületi Önkormányzat 100%-os tulajdonú társaságaként a II. Kerületi Sport és Szabadidősport Nonprofit Korlátolt Felelősségű Társaságot (a továbbiakban: Társaság), és elfogadta annak Alapító Okiratát.

A Társaság 2015. március 5-én került bejegyzésre. Működésének fókuszában a kerületi sportélet szervezése, a sportcélú fejlesztések végrehajtása, a szponzori támogatások fogadása, a sportcélú pályázatokon való részvétel áll. A Társaság első üzleti évét alapvetően a megalakulással kapcsolatos teendők, az elinduláshoz és a működéshez szükséges adminisztratív kötelezettségek teljesítése, és a stratégiai célkitűzések megvalósításához szükséges tárgyi és személyi feltételek megteremtése, biztosítása határozta meg.

A Képviselő-testület a 63/2015.(III.26.) határozatával elfogadta a Társasággal kötendő Feladatellátási Szerződést, és a 64/2015.(III.26.) határozatával a Társaság működésének valamint a Feladatellátási Szerződésben rögzített tevékenységek ellátásának megkezdéséhez biztosított 2000eFt-ot, a tevékenységek fenntartásához pedig a 7/2015. (V.29.) önkormányzati rendelettel további 20 000 eFt-ot biztosított.

A Társaság 2016. január 1-jétől – sportszakmai feladatainak bővítésével – a kerületi sportlétesítmények, elsősorban a Kolozsvári Tamás Utcai Sporttelep, valamint a jelenleg a II. Kerületi Kulturális Közhasznú Nonprofit Kft. üzemeltetésében lévő Pokorny József Sport- és Szabadidőközpont sportlétesítményeinek üzemeltetését is ellátja. Tevékenysége később – az uszoda beruházás megvalósulását követően – az új létesítmény működtetésére is kiterjed majd. A II. Kerületi Kulturális Közhasznú Nonprofit Kft. sportpályák üzemeltetéséhez kapcsolódó közfeladatainak, illetve ezen feladatok ellátásához szükséges eszközeinek átadás-átvétele előkészítés alatt van, az ezzel kapcsolatos előterjesztés a következő Képviselő-testületi ülésen kerül napirendre. A Kolozsvári Tamás Utcai Sporttelep sportcélú hasznosítására és üzemeltetésére korábban kötött bérleti szerződés 2015. december 31. napjával – közös megegyezéssel – történő megszüntetésével kapcsolatban a Vagyonhasznosítási és Ingatlan-nyilvántartási Iroda készített külön előterjesztést a T. Képviselő-testület részére.

A Társaság a Kolozsvári Sporttelep és a Pokorny Sportközpont sportlétesítményeinek üzemeltetését, illetve az ezzel kapcsolatos feladatok ellátását jelen előterjesztés tárgyát képező Feladatellátási Szerződésben rögzített feladatterv szerint tervezi ellátni. A Feladatterv alapján a sportlétesítmények üzemeltetéséhez, a diák és szabadidősporthoz kötött feladatok, valamint a sportreferensi feladatok ellátásához további támogatási összegre van szüksége, amelyet a 2016. évi Üzleti Terv rögzít.

A Társaság az önkormányzat sporttal kapcsolatos feladatainak ellátása során:

* közreműködik az iskolai testnevelés és az óvodai testi nevelés fejlesztésében
* hozzájárul a szabadidősport lehetőségeinek fejlesztéséhez
* ellátja a II. kerületi sportlétesítményekkel összefüggésben felmerülő feladatokat,

vagyis:

* + a Kolozsvári Tamás Utcai Sportpálya üzemeltetésével összefüggő feladatokat,
	+ a Pokorny József Sport- és Szabadidőközpont üzemeltetésével összefüggő feladatokat,
	+ a Móricz Zsigmond Gimnázium udvarán lévő teniszpálya üzemeltetésével összefüggő feladatokat,
	+ és a Nagyrét utcai sportpálya üzemeltetésével összefüggő feladatokat.

A Társaság 2016. első három hónapjára tervezett üzleti- és feladattervét alapvetően a két nagyobb sportlétesítmény üzemeltetésével kapcsolatos teendők, az üzemeltetés elindulásához, a létesítmények működtetéséhez szükséges feladatok teljesítéséhez, és a további stratégiai célkitűzések megvalósításához szükséges tárgyi és személyi feltételek megteremtése és biztosítása határozza meg. Az év első három hónapja során szerzett tapasztalatok fényében lehet majd hosszabb távra is üzleti tervet készíteni.

A Társaság működése egyelőre teljes mértékben az önkormányzat anyagi erőforrásaira van utalva. Az infrastrukturális fejlesztések, az uszoda beruházás megvalósítása alapvető feltétele annak, hogy a Társaság újabb külső erőforrásokat tudjon bevonni működéséhez. Ez további pályázati lehetőségeket (pl. működési célú TAO pályázat), bérleti díjakat, reklámbevételeket, tagdíjakat, szponzorációt, egyéb felajánlásokat, adományokat, bevételeket jelenthet a Társaság számára.

A Társaság Felügyelő Bizottsága november 23-i ülésén megvitatta és a Képviselő-testületnek elfogadásra javasolta a 2016. első három hónapjára tervezett Üzleti Terv javaslatot és a Feladatellátási Szerződést.

Jelen előterjesztésünkben javaslatot teszünk az Üzleti Terv (1. határozati javaslat melléklete) elfogadására, az erre alapozott, a Társaság 2016. január 1. és március 31. közötti időszakra kiterjedő tevékenységeit meghatározó Feladatellátási Szerződés (2. határozati javaslat melléklete) megkötésére, és a szerződésben rögzített tevékenységek ellátásához szükséges anyagi támogatás biztosítására.

Kérjük a Tisztelt Képviselő-testületet a határozati javaslatok elfogadására!

**H a t á r o z a t i j a v a s l a t ok**

1. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) – jelen határozat mellékletét képező – 2016. évi január - február - márciusi időszakra vonatkozó Üzleti Tervét elfogadja.

A Képviselő-testület felkéri a Polgármestert az ügyvezető értesítésére.

**Határidő**: azonnal

**Felelős**: polgármester

**(***A határozati javaslat elfogadásához egyszerű többségű szavazati arány szükséges.)*

1. A Képviselő-testület úgy dönt, hogy megköti a II. Kerületi Sport és Szabadidősport Nonprofit Korlátolt Felelősségű Társasággal (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) a – jelen határozat mellékletét képező – Feladatellátási Szerződést, és abban foglalt közfeladat ellátásához szükséges ingó és ingatlan vagyont 2016. január 1-jével a Társaság használatába adja.

A Képviselő-testület Felkéri a Polgármestert a Feladatellátási Szerződés aláírására.

**Határidő:** 2015. december 15.

**Felelős:** polgármester

**(***A határozati javaslat elfogadásához egyszerű többségű szavazati arány szükséges.)*

1. A Képviselő-testület úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) részére a működéséhez, valamint a Feladatellátási Szerződésben rögzített közfeladat ellátásához az elfogadott üzleti terv alapján:
* az Önkormányzat 2015. évi költségvetéséről szóló 2/2015.(II.27.) önkormányzati rendelet 16.sz. tábla II./a./2. „Működési tartalék” előirányzat terhére **27.990eFt** működési,
* az Önkormányzat 2015. évi költségvetéséről szóló 2/2015.(II.27.) önkormányzati rendelet 16.sz. tábla II/b./5. „Fejlesztések” előirányzat terhére **13.067eFt** felhalmozási

 támogatást biztosít.

A Képviselő-testület Felkéri a Polgármestert a Pénzeszköz-átadási Megállapodás aláírására.

**Határidő:** 2015. december 15.

**Felelős:**polgármester

**(***A határozati javaslat elfogadásához minősített többségű szavazat szükséges.)*

B u d a p e s t, 2015. november 23.

 **Dr. Láng Zsolt**

 **polgármester**

*1. sz. határozati javaslat melléklete*

**II. KERÜLETI SPORT ÉS SZABADIDŐSPORT**

**NONPROFIT KORLÁTOLT FELELŐSSÉGŰ TÁRSASÁG**

**2016. 01.01. – 2016. 03.31.**

**ÜZLETI TERV**

1. **Helyzetelemzés**

Budapest Főváros II. Kerületi Önkormányzat Képviselő-testülete 2015. február 1. napjával megalapította a II. Kerületi Sport és Szabadidősport Nonprofit Korlátolt Felelősségű Társaságot és elfogadta annak Alapító Okiratát.

Társaságunk 2015. április 1-jétől kezdődően határozatlan időre kötött feladat ellátási szerződést az Önkormányzattal. Az Önkormányzat minden évben költségvetési rendeletében külön költségvetési soron határozza meg, hogy a feladatok ellátásáért – a benyújtott és elfogadott üzleti terv alapján – milyen mértékű támogatást biztosít. A támogatási összeg átadása tárgyévenként külön megkötendő pénzeszköz-átadási megállapodás keretében történik. 2016. évben a II. Kerületi Sport és Szabadidősport Nonprofit Kft. működésének valamint a feladat ellátási szerződésben rögzített tevékenységek ellátásának folytatásához a biztosított támogatási összegen túl az elkészített feladatterv alapján további támogatási összegre van szüksége.

Társaságunk a 2016. első három hónapjára tervezett üzleti tervét alapvetően a két sportlétesítmény üzemeltetésével kapcsolatos teendők, az üzemeltetés elinduláshoz, a létesítmények működtetéséhez szükséges feladatok teljesítéséhez, és a stratégiai célkitűzéseink megvalósításához szükséges tárgyi és személyi feltételek megteremtését és biztosítását határozta meg. Társaságunk működése egyelőre teljes mértékben az önkormányzat anyagi erőforrásaira van utalva, de 2016-tól a létesítmények üzemeltetése bevételi forrást is biztosít. Az infrastrukturális fejlesztések, az uszoda beruházás megvalósítása továbbra is alapvető feltétele annak, hogy Társaságunk további külső erőforrásokat tudjon bevonni működéséhez. Ez pályázati lehetőségeket (pl. működési célú TAO pályázat), bérleti díjakat, reklámbevételeket, tagdíjakat, szponzorációt, egyéb felajánlásokat, adományokat, bevételeket jelenthet Társaságunk számára.

1. **Stratégiai célkitűzések**

**2.1. Vízilabda utánpótlás bázis – Uszoda beruházás**

A II. Kerületi Sport és Szabadidősport klub a magyar vízilabdasport utánpótlás nevelési rendszerben meghatározó szerepet kíván betölteni. Mindenekelőtt a napi rendszeres és következetes munka fontosságát tartjuk kulcsfontosságúnak, melyben kizárólagosan a fiatalokkal foglalkozó szakemberek teljesítménye, eltökéltsége, hivatásszeretete és nem utolsó sorban szakértelme lehet a döntő. Céljaink elérését elsődlegesen a klubban folyó nevelőmunkától, a kiemelkedő minőségű és mennyiségű edzésektől, az átgondolt versenyeztetéstől várja.

Programunk irányt mutat, meghatározza a klub szerepét a társadalomban, a sporttevékenység lehetőségének megteremtése mellett feladatokat ad minden területen, mely közösségünk munkáját érinti, amellyel folyamatosan és időszakonként találkozunk, amelyért felelősséggel tartozunk. Programunk a személyi stabilitásra, így az értékek megőrzésére épít elsősorban. Tudomásul kell vennünk, hogy bár sikerek övezik a magyar vízilabdasportot, de vannak olyan jelek, melyek sürgőssé teszik sportágunk feltételrendszerének mielőbbi javítását.

A szakmai fejlesztés kulcsa a jövőnek. A jövő kulcsa pedig az utánpótlásban rejlik. A klub irányelvei elsődlegesen az oktatási intézményekkel való együttműködési megállapodások kialakítása, megkötése, folyamatos végrehajtása. El fogjuk indítani a II. kerületben is a „háztól-házig vízilabda” programot.

A vízilabdának szerves részét képezi az úszásoktatás, hiszen az utánpótlás nevelés korai fázisában meghatározóak azok az előkészítő csoportok, amelyek legfőbb célkitűzése, hogy a vízben maximális biztonságérzettel és magabiztossággal tudjanak úszni a gyerekek.

A versenyeztetési rendszerünket a Magyar Vízilabda Szövetség országos utánpótlás bajnokságainak kiírásához igazodva alakítjuk ki. Nagyon fontos az irányelvek megfogalmazásában a verseny rendszer részleletes tervezése, ahogy bővül a klubban sportoló gyerekek száma, úgy tudjuk bővíteni a csapataink számát a versenyrendszerben korosztályoktól függően.

**2.1.1 Vízilabda utánpótlás – Költségek (bruttó)**

|  |  |  |  |  |
| --- | --- | --- | --- | --- |
| Vízilabda utánpótlás költségtervezet 2016 01-03. |   |   |   | összesen |
| Pályabérlet  | január-március  | heti 5 x 1 óra  | heti - 150.000.- Ft  | 1.800.000.-Ft |
| Nevezési díj  | Budapest gyerek bajnokság |   |   | 50.000.- Ft |
| Versenyeztetési díjak MVLSZ  | Bírói közreműködői díjak  | bajnokság 1/2 év  |   | 225.000.- Ft  |
| Utazási költségek |   | bajnokság 1/2 év  |   | 75.000.- Ft |
| Felszerelés |   | 15 gyerek  | 1gyerek - 25.000.- Ft  | 375.000.- Ft |
| Edzői bérköltség | január - március  | 1 edző  | havi 490.000.- Ft | 1.470.000.- Ft |
| összesen:  | január - március  |   |   | 3.995.000.- Ft  |

**2.2. Önkormányzati sportfeladatok, kerületi diáksport**

Az önkormányzat sporttal kapcsolatos feladatait meghatározza:

- Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja a helyben biztosítható közfeladatok körében ellátandó helyi önkormányzati feladatok közé sorolja a sport ügyeket.

- A köznevelésről szóló törvény 52-53. §-a előírja a kötelezően ellátandó intézményi feladatok között az iskolai sportkör kötelezőségét és a mindennapos testedzés biztosítását.

- A sportról szóló 2004. évi I. törvény 55. §-a a sport hosszú távú fejlesztési koncepciójára való figyelemmel határozza meg a helyi önkormányzatok feladatait: a helyi sportfejlesztési koncepció alkotását és annak megvalósításáról történő gondoskodást.

Mindezeknek megfelelően az Önkormányzat: meghatározza a helyi sportfejlesztési koncepciót, és gondoskodik annak megvalósításáról; együttműködik a helyi sportszervezetekkel, sportszövetségekkel; fenntartja és működteti a tulajdonát képező sportlétesítményeket; megteremti az önkormányzati iskolai testnevelés és sporttevékenység gyakorlásának feltételeit.

Az önkormányzati sportfeladatok címszavakban: Iskolai és diáksport, szabadidősport, kerületi lakossági szabadidősport támogatása, sportegyesületek támogatása, rendezvények támogatása, utánpótlás nevelés, sportegyesületek iskolák közötti együttműködések támogatása, kedvezményes létesítményhasználat, sporttáborok, edzőtáborok támogatása, versenysport támogatása; a kerületben népszerű és eredményes sportágak, a kerület élsportját reprezentáló klubok támogatása, média megjelenés (Budai Polgár, önkormányzati honlap) lehetőségének biztosítása.

Társaságunk a 2016. 01.01-2016.03.31. között:

* szervezi a diákolimpiai versenyrendszert,
* megrendezi a kerületi óvodások részére az Óvodás sportvetélkedőt,
* az Ovis Olimpiát
* a kerületi szabadidősport eseményeket figyelemmel kíséri,
* Együttműködik a Budapesti, és Országos Diáksport Szövetséggel, illetve a Fővárosi Sport Ügyosztállyal
* különös figyelemmel kíséri, a lakosság szabadidősport feltételrendszerének folyamatos fejlesztésének lehetőségét.

Továbbá üzemeltetési feladatokat ellátja az alábbi létesítményekben:

* Kolozsvári Tamás Utcai Sporttelep
* Pokorny József Sport- és Szabadidőközpont
* Móricz Zsigmond Gimnázium udvarán lévő teniszpálya
* Nagyrét Utcai sportpálya

* + 1. **Önkormányzati sportfeladatok, kerületi diáksport, iskolai sport feladatok és azok tervezett költségei (bruttó)**

**II. Kerületi Óvodás Olimpia Farsangi**

Tervezett időpont: 2016. február

Tervezett helyszín: Klebelsberg Kuno Általános Iskola és Gimnázium

**II. Kerületi Floorball Diákolimpia**

Tervezett időpont: 2016. február

Tervezett helyszín: Móricz Zsigmond Gimnázium

**II. Kerületi Kötélugró Diákolimpia**

Tervezett időpont: 2016. február

Tervezett helyszín: Újlaki Általános Iskola

**II. Kerületi Teremlabdarúgó Diákolimpia**

Tervezett időpont: 2016. február

Tervezett helyszín: Kolozsvári Tamás Utcai Sportcentrum

**II. kerületi Kézilabda Diákolimpia**

Tervezett időpont: 2016. március

Tervezett helyszín: Pitypang Utcai Általános Iskola (1025 Pitypang u. 17.)

|  |  |  |  |
| --- | --- | --- | --- |
|  | ***Programok megnevezése*** | **Dologi kiadások** | **Minösszesen /Ft** |
| ***Szolgáltatás ÁFÁ-val (Bírói díjak)*** | ***Érem,serleg ÁFÁ-val*** | ***Bérleti díjak*** | ***Orvosi felügyelet ÁFÁ-val*** | ***Egyéb -(ajándék, édessg, gyümölcs)*** |
| 1.  | II.kerületi óvodás olimpia |   | 11 100 |   | 10 670 | 50 000 | **71 770** |
| 2. | II. kerületi Kézilabda Diákolimpia | 30 000 | 53 800 |   |   | 10 000 | **93 800** |
| 3.  | II. Kerületi Floorball Diákolimpia | 30 000 | 25 600 |   |   |   | **55 600** |
| 4. | II. Kerületi Kötélugró Diákolimpia  | 30 000 | 33 300 |   |   |   | **63 300** |
| 5. | II. Kerületi Teremlabdarúgó Do. | 90 000 | 69 600 |   |   | 10 000 | **169 600** |
|   | **Összesen:** |  |  |  |  |  | **454 070** |
|   | vállalkozói számlák várhatóan: | 4 db |  Dologi kiadások: |  3 db |   |   |   |
|   | magánszemélyi kif.: | 0 db |   |   |   |   |   |

**2.2. A sportlétesítmények üzemeltetésére irányuló üzleti terv**

Az üzleti terv célkitűzése, a Sportlétesítmények gazdaságos működésének biztosítása, a bevételek növelése és az így keletkezett profitból, a fejlesztések, beruházások végrehajtása, karbantartási munkálatok ellátása, melyek végrehajtásával növelhető a sporttelep komfortfokozata, minősége, valamint állapotromlásuk megállítható, és pótolhatóak az évek során elmaradt felújítások.

**2.2.1 Kolozsvári Tamás Utcai Sporttelep**

**(1023 Budapest, II. ker. Kolozsvári Tamás u. 11**.) **1. számú melléklet**

**2.2.2 Pokorny József Sport- és Szabadidőközpont**

**(1028 Bp., Szabadság utca 51- 57.) 2. számú melléklet**

**2.2.3. Móricz Zsigmond Gimnázium udvarán lévő teniszpálya**

Helyszín: Budapest, Törökvész út 48-54, 1025

A kültéri fedetlen, salakos teniszpálya a Móricz Zsigmond Gimnázium udvarán, a műfüves sportpálya mögött található.

**Jelenlegi állapota:**

A salak letaposott, 3-4 tonna salakkal való feltöltést igényel. Vonalazás nincs. A háló állapota megfelelő, kerítés a pálya körül szintén megfelelő.

**Üzemeltetési Terv:**

Bérleti díj a pálya jellege (fedetlen, salakos) és a „szezonális” használat miatt, a következőképpen becsült:

**1800 Ft/óra (bruttó)**

**Karbantartási díjak:**

**Egyszeri karbantartási díj 2016. 01.01-2016.03.31 között: 410 200 Ft (bruttó)**

**A Pálya tervezett bevétele naponta: bruttó 3 600 Ft (min. 1,5 -2 óra bérlésre)**

**2.2.4 Nagyrét Utcai sportpálya**

A 1029 Budapest, Nagyrét u. 4. szám alatti sportpálya üzemeltetése a II. Kerületi Sport és Szabadidősport Nonprofit Kft. fogja vállalni.

A 2016. március végéig tervezett költségvetés részeként az alábbi költségek merülnek fel a sportpályával kapcsolatban:

Nyitva tartás (intézkedési tervben) ideje alatt hétvégenként bruttó 900 Ft/óradíj ellenében történik a pálya ki,- illetve bezárása. A szerződést a megbízó céggel a II. Kerületi Sport és Szabadidősport Nonprofit Kft. köti. A jelenlegi az Önkormányzat által kötött szerződés szerint tervezve, ami napi 8 órát jelent (8:00-16:00), azaz 16x900= 14 400 Ft/hét, azaz 57600/hó

**Január 1 és Március 15 között ez összesen: bruttó 144 000 Ft**

Egyéb betervezhető költségek a sportpályával kapcsolatban:

Évente legalább egy egyszeri karbantartási díj (kihelyezett táblák pótlása, rongálások javítása, eszközök pótlása, a terület rendezése, takarítása): **bruttó** **60.000 Ft**

**3. Humánerőforrás**

Társaságunk egyelőre minimális létszámmal működik, szoros együttműködésben a II. Kerületi Önkormányzat Polgármesteri Kabinetjével. Az ügyvezető mellett 2015. májusától egy fő – általános adminisztrációs, titkári teendőket ellátó – személy, valamint 2015. június 1-jétől további egy fő – a kerületi diáksport rendezvényeket koordináló – személy került fel- illetve átvételre a Polgármesteri Hivatalból. A Társaság további működéséhez 2016. január 1-től szükség van még létesítmény vezető, sportszervező, ügyfélkezelő, gazdasági vezető, gazdasági ügyintéző, könyvelő, bérszámfejtő, könyvvizsgáló, belső ellenőr, karbantartó, és takarítói feladatok ellátására.

A havi bruttó bérek, a béren kívüli juttatásokkal együtt a 2016.01-03 közötti időszakra összesen: **bruttó** **20.656.240 Ft (3. sz. melléklet)**

**4. Informatikai és telekommunikációs bruttó költségek** (rendszerek, eszközök, szolgáltatások)

Informatikai költségek szolgáltatások tekintetében

* Rendszergazda: 8-10eFt/gép/hó: bruttó 70.000 Ft / hó
* web oldal fejlesztés bruttó 300.000 Ft

**Összesen: 510.000 Ft**

Informatikai kiadások, beruházások bruttó költségei:

* aktív hálózati eszköz: 127.000 Ft
* hálózati híd (router), tűzfal 190.500 Ft
* 6 db PC: 1.143.000 Ft
* Windows 8.1 Pro (6 db): 342.900 Ft
* Office 2016 Home and Business verzió (6db): 495.300 Ft
* NOD32 víruskereső 3 évre (6 db): 274.320 Ft
* pénzügyi szoftver 254.000 Ft

**Összesen: 2.827.020 Ft**

Későbbiekben javasolt

* NAS: 80eFt + 4\*30eft=200eFt
* szoftver fejlesztés 500.000 Ft

**Telefon szolgáltatás:** 31.000 Ft/hónap, **3 hónapra: 93.000 Ft**

10 db mobil telefonkészülék: **40.000Ft**

**5. Karbantartásra irányuló beruházás:**

Turf Soft TS2/TS3 karbantartó gép: **bruttó 2.200.000 Ft**

**6.** **A 2016. év első három hónapjára tervezhető módon jelentkező bruttó költségek**

A 2016. év első három hónapjára tervezhető módon jelentkező költségek összefoglalva:

* Vízilabda utánpótlás nevelés: **3.995.000,- Ft**
* Humánerőforrás: **20.656.240,- Ft**
* Kerületi diáksport: **454.070,- Ft**
* Létesítmény üzemeltetéssel összefüggő kiadások összesen: **17.709.660 Ft**
* Kolozsvári Tamás Utcai Sporttelep: 9.303.740 Ft
* Pokorny József Sport- és Szabadidőközpont: 7.836.720 Ft
* Móricz Teniszpálya: 410.200 Ft
* Nagyrét Utcai sportpálya: 159.000 Ft
* Irodai működés költségek rezsi, Irodaszer **330.000 Ft**
* Informatikai költségek, rendszerek, telekommunikációs szolgáltatás **603.000 Ft**
* Arculat kialakítás Grafikus (grafikai tervezés és nyomdai munkák) **150.000 Ft**

 **Összesen: 43.897.970 Ft**

**Beruházási kiadások (bruttó költségek):**

Informatikai költségek: **2.827.020 Ft**

Karbantartással kapcsolatos költségek: **2.200.000 Ft**

Sportsátor: **8.000.000 Ft**

Mobil telefonkészülékek: **40.000 Ft**

**Összesen: 13.067.020 Ft**

**Összes kiadás: 56.964.990 Ft**

**7. Tervezett bruttó bevételek (3 hónap):**

Kolozsvári Tamás Utcai Sporttelep: 11 599 800Ft

Pokorny József Sportközpont: 4 308 430 Ft

Összes bevétel: 15.908.230 Ft

**8. 2016. I. negyedévének várható egyenlege**

Egyenleg: - 41.056.760 Ft

Társaságunk kiegyensúlyozott működéséhez, az eddigi és új közfeladataink ellátásához szükséges tárgyi és személyi feltételek biztosításához ilyen mértékű önkormányzati támogatásra van Társaságunknak szüksége. Ezek a kezdeti körülmények – stratégiai célkitűzéseink megvalósításával párhuzamosan – várhatóan változni fognak, és a terveink szerinti feladatellátás megvalósulásával növekvő bevételek mellett folyamatosan javuló mérleget eredményeznek.

Budapest, 2015. november 23.

………………………………….

**Becsey Péter**

ügyvezető igazgató

II. Kerületi Sport és Szabadidősport

Nonprofit Korlátolt Felelősségű Társaság

A Kolozsvári Tamás Utcai Sporttelep üzemeltetésére irányuló üzleti terv 1. sz. melléklet

|  |  |  |  |  |
| --- | --- | --- | --- | --- |
| **Kolozsvári Tamás Utcai Sporttelep** |  |  |  |  |
| **TERVEZETT KIADÁSOK** | **JAN** | **FEBR** | **MÁRC** | **Össz.** |
| Áram | 537 000 | 325 380 | 607 600 | 1 469 980 |
| Gáz | 1 468 640 | 1 052 570 | 657 205 | 3 178 415 |
| Csatorna | 39 000 | 10 600 | 22 455 | 72 055 |
| Víz | 25 190 | 8 260 | 15 340 | 48 790 |
| Szemétszállítás | 30 000 | 30 000 | 30 000 | 90 000 |
| Internet | 20 000 | 20 000 | 20 000 | 60 000 |
| Telefon | 10 000 | 10 000 | 10 000 | 30 000 |
| Bankköltség | 15 000 | 15 000 | 15 000 | 45 000 |
| TV / Digi | 5 500 | 5 500 | 5 500 | 16 500 |
| Artisjus jogdíj | 21 000 | 21 000 | 21 000 | 63 000 |
| Vagyon biztosítás | 200 000 | 200 000 | 200 000 | 600 000 |
| Egyéb  | 60 000 | 60 000 | 60 000 | 180 000 |
| Pályák karbantartása anyaggal | 150 000 | 150 000 | 150 000 | 450 000 |
| Karbantartás, felújítás | 200 000 | 200 000 | 400 000 | 800 000 |
| Marketing |   | 200 000 |   | 200 000 |
| sátorok lebontása, raktározása |   |   | 2 000 000 | 2 000 000 |
| **Összes üzemeltetési kiadás** | 2 781 330 | 2 308 310 | 4 214 100 | 9 303 740 |
| **ÖSSZ KIADÁS** | **2 781 330** | **2 308 310** | **4 214 100** | **9 303 740** |
| **KÜLÖNBÖZET** | **1 085 270** | **1 558 290** | **-347 500** | **2 296 060** |
| **ÖSSZ BEVÉTEL** | **3 866 600** | **3 866 600** | **3 866 600** | **11 599 800** |
| **BEVÉTEL** | **JAN** | **FEBR** | **MÁRC** | **Össze.** |
| Kispályák | 1 800 000 | 1 800 000 | 1 800 000 | 5 400 000 |
| Nagypálya | 840 000 | 840 000 | 840 000 | 2 520 000 |
| UFC bérleti díj | 1 146 600 | 1 146 600 | 1 146 600 | 3 439 800 |
| Teniszpálya |   |   |   |   |
| Büfé | 80 000 | 80 000 | 80 000 | 240 000 |

A Pokorny József Sport- és Szabadidőközpont üzemeltetésére irányuló üzleti terv 2. sz. melléklet

|  |  |  |  |  |
| --- | --- | --- | --- | --- |
| **Pokorny József Sportcentrum**  |   |   |   |   |
| **Tervezett kiadások** | **jan** | **febr** | **márc** | **Összesen** |
| Közüzemi díj | 880 000 | 620 000 | 1 120 000 | 2 620 000 |
| Csatorna,víz | 6 000 | 5 370 | 91 890 | 103 260 |
| üzemanyag | 20 360 | 19 975 | 7 905 | 48 240 |
| Postai, távközlési költségek | 10 000 | 15 000 | 11 000 | 36 000 |
| Vagyonvédelmi szolgáltatás díja | 585 000 | 585 000 | 585 000 | 1 755 000 |
| Nyomtatvány, irodaszer beszerzés | 10 000 | 10 000 | 10 000 | 30 000 |
| Takarítás, szemétszáll., rovarírtás,mosa | 40 000 | 40 000 | 80 820 | 160 820 |
| Karbantartási fogyóanyag | 15 000 | 8 000 | 37 000 | 60 000 |
| Egyéb anyag költségek | 40 000 | 40 000 | 40 000 | 120 000 |
| Egy éven belül elhaszn. anyagi eszközök | 12 400 | 86 000 | 30 000 | 128 400 |
| Javítási, karbantartási költségek, sátor | 100 000 | 600 000 | 2 000 000 | 2 700 000 |
| egyéb (jogdíjak,tv,internet…stb) | 25 000 | 25 000 | 25 000 | 75 000 |
| **Összes üzemeltetési kiadás** | 1 743 760 | 2 054 345 | 4 038 615 | 7 836 720 |
|  |   |   |   |   |
| **Összes kiadás** | 1 743 760 | 2 054 345 | 4 038 615 | 7 836 720 |
|   |   |   |   |   |
| **Bevétel** | **jan** | **febr** | **márc** | **Összesen** |
| teniszpályák | 400 000 | 400 000 | 400 000 | 1 200 000 |
| focipályák | 800 000 | 800 000 | 1 268 430 | 2 868 430 |
| Büfé | 70 000 | 70 000 | 70 000 | 210 000 |
| egyéb értékesítések árbevétele | 10 000 | 10 000 | 10 000 | 30 000 |
| **Összes bevétel** | 1 280 000 | 1 280 000 | 1 748 430 | 4 308 430 |

Havi bruttó bérek, a béren kívüli juttatásokkal együtt a 2016.01-03 közötti időszakra összesen: 20.656.240 Ft 3. sz. melléklet

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Munkakör | Bruttó Bér összesen | Létszám |  BruttoBér 1-3 havi | Szocho 1-3 havi 27% | Szakképzési 1-3 havi 1,5% | Egyéb béren kívüli bruttó juttatások/hó | Béren kívüli 1-3 hó | Béren kívüli szja alap \*1,19\*15% | Béren kívüli eho alap\* 1,19\*14 %vagy 27% | összesen 1-3 hó |  |  |  |  |  |  |  |  |  |  |
| Kft Ügyvezetője | 450 000  | 1 | 1 350 000  | 364 500  | 20 250  | 66 391  | 199 173  | 35 552  | 33 182  | 2 002 658  |  |  |  |  |  |  |  |  |  |  |
| Sportközpont vezető | 450 000  | 1 | 1 350 000  | 364 500  | 20 250  | 66 391  | 199 173  | 35 552  | 33 182  | 2 002 658  |  |  |  |  |  |  |  |  |  |  |
| Sportszervező | 370 000  | 2 | 2 220 000  | 599 400  | 33 300  | 132 782  | 398 346  | 71 105  | 66 364  | 3 388 515  |  |  |  |  |  |  |  |  |  |  |
| Sportszervező | 206 200  | 1 | 618 600  | 167 022  | 9 279  | 25 104  | 75 312  | 13 443  | 12 547  | 896 203  |  |  |  |  |  |  |  |  |  |  |
| Ügyfél-tájékoztató | 183 300  | 4 | 2 199 600  | 593 892  | 32 994  | 75 312  | 225 936  | 40 330  | 37 641  | 3 130 393  |  |  |  |  |  |  |  |  |  |  |
| Gazdasági vezető | 440 000  | 1 | 1 320 000  | 356 400  | 19 800  | 25 104  | 75 312  | 13 443  | 12 547  | 1 797 502  |  |  |  |  |  |  |  |  |  |  |
| Könyvelő | 215 000  | 1 | 645 000  | 0  | 0  |   |   |   |   | 645 000  |  |  |  |  |  |  |  |  |  |  |
| Bérszámfejtő | 215 000  | 1 | 645 000  | 0  | 0  |   |   |   |   | 645 000  |  |  |  |  |  |  |  |  |  |  |
| Karbantartó vezető  | 198 500  | 1 | 595 500  | 160 785  | 8 933  | 25 104  | 75 312  | 13 443  | 12 547  | 866 520  |  |  |  |  |  |  |  |  |  |  |
| Karbantartó  | 150 000  | 5 | 2 250 000  | 607 500  | 33 750  | 50 208  | 150 624  | 26 886  | 25 094  | 3 093 854  |  |  |  |  |  |  |  |  |  |  |
| Takarító | 150 000  | 2 | 900 000  | 243 000  | 13 500  | 25 104  | 75 312  | 13 443  | 12 547  | 1 257 802  |  |  |  |  |  |  |  |  |  |  |
| Belső ellenőr | 215 000  | 1 | 645 000  | 174 150  | 9 675  | 25 104  | 75 312  | 13 443  | 12 547  | 930 127  |  |  |  |  |  |  |  |  |  |  |
| **Összesen** |   | **22** | 14 738 700  | 3 631 149  | 201 731  |   | 1 549 812  | 276 641  | 258 199  | **20 656 232**  |  |  |  |  |  |  |  |  |  |  |

*2. sz. határozati javaslat melléklete*

**FELADATELLÁTÁSI SZERZŐDÉS**

amely létrejött

egyrészről **Budapest Fővárosi II. Kerületi Önkormányzat**

 (1024 Budapest, Mechwart liget 1.)

 adószáma: 15735650-2-41

 statisztikai azonosítója: 15735650-8411-321-01

 képviselő: Dr. Láng Zsolt polgármester (továbbiakban: „***Önkormányzat”***)

másrészről **II. Kerületi Sport és Szabadidősport Nonprofit Korlátolt Felelősségű**

  **Társaság (**továbbiakban: „***Társaság”***)

 (1024 Budapest, Mechwart liget 1.)

 adószáma:25149724-2-41

 cégjegyzékszám: 01-09202717

 képviselő: Becsey Péter

a továbbiakban együttesen: **Felek** között az alulírott helyen és időben, az alábbi feltételek szerint

**Preambulum**

Az Önkormányzat Képviselő-testülete 2015. február 1. napjával megalapította a Társaságot és elfogadta az Alapító okiratát.

A Képviselő-testület a Magyarország helyi önkormányzatairól szóló 2011. évi CLXXXIX. törvény (a továbbiakban: „***Mötv.***”) felhatalmazása alapján – az önkormányzati sportfeladatok ellátására – a 63/2015. (III. 26.) határozatával határozatlan időre szóló Feladatellátási szerződést kötött 2015. április 1-jétől, amelyben a Társaságot bízta meg a sportszakmai feladatok ellátásával. E szerint az önkormányzati sportfeladatok tekintetében a Társaságtevékenységét a 2015. évben a sportszakmai feladatokon belül elsősorban a diák- és szabadidősporthoz kötött feladatok, illetve a sportreferensifeladatok tették ki.

A sportszakmai feladatok között a legjelentősebb az iskolások számára rendezett diáksport versenyek és egyéb sportesemények szervezése és rendezése. Az éves szinten megrendezett 30 versenyen évente 3500- 4000 indulást regisztrálnak.

A sportreferensi tevékenység a kerületben működő egyesületekkel történő együttműködést, a Fővárosi és egyéb központi sportszervekkel történő kommunikációt jelenti.

Az Mötv.a kerületi sport és szabadidősport támogatását, sport és ifjúsági ügyeket nevesíti, mint önkormányzati sportfeladatokat. A sportról szóló 2004. évi I. törvény 55. § (1)-(2) egyértelműen fogalmazza meg hogy az önkormányzatoknak „működtetni kell a tulajdonát képező sport-létesítményeket”

A Társaság sportszakmai feladatainak a bővítésével, a Kolozsvári Tamás Utcai Sporttelep, illetve a Pokorny József Sport- és Szabadidőközpontsportlétesítményeinek üzemeltetését, az ezzel kapcsolatos feladatok ellátását a Feladatellátási Szerződésben rögzített feladatterv szerint tervezi ellátni. A Feladatterv, illetve Üzleti Terv alapján a sportlétesítmények üzemeltetéséhez, a diák és szabadidősporthoz kötött feladatok, illetve a sportreferensifeladatok ellátásához további támogatási összegre van szüksége, amelyet a 2016. évi Üzleti Terv is rögzít.

1. **Az Önkormányzat sporttal kapcsolatos feladatait meghatározza:**

- Az Mötv. 13. § (1) bekezdés 15. pontja a helyben biztosítható közfeladatok körében ellátandó helyi önkormányzati feladatok közé sorolja a sport ügyeket.

- A köznevelésről szóló törvény 52-53. §-a előírja a kötelezően ellátandó intézményi feladatok között az iskolai sportkör kötelezőségét és a mindennapos testedzés biztosítását.

- A sportról szóló 2004. évi I. törvény 55. §- a a sport hosszú távú fejlesztési koncepciójára való figyelemmel határozza meg a helyi önkormányzatok feladatait: a helyi sportfejlesztési koncepció alkotását és annak megvalósításáról történő gondoskodást.

*Ennek értelmében:*

1. *A települési önkormányzat – figyelemmel a sport hosszú távú fejlesztési koncepciójára - :*
2. *meghatározza a helyi sportfejlesztési koncepciót, és gondoskodik annak megvalósításáról,*
3. *az a) pontban foglalt célkitűzéseivel összhangban együttműködik a helyi sportszervezetekkel, sportszövetségekkel,*
4. *fenntartja és működteti a tulajdonát képező sportlétesítményeket,*
5. *megteremti az önkormányzati iskolai testnevelés és sporttevékenység gyakorlásának feltételeit.*
6. *A helyi önkormányzat az (1) bekezdésben foglaltakon kívül – a Költségvetési törvényben meghatározottak szerint – biztosítja az önkormányzati iskolai sportkörök működéséhez szükséges feltételeket.*

*(…)*

1. *Az e törvényben meghatározott feladatai alapján a tízezernél több lakosú helyi önkormányzatok rendeletben állapítják meg a helyi adottságoknak megfelelően a sporttal kapcsolatos részletes feladatokat és kötelezettségeket, valamint a költségvetésükből a sportra fordítandó összeget.*

**3. A** **Társaság**

 **feladatainak meghatározása az önkormányzati sportfeladatok ellátásában**

**Általános feladatok**

* Kiemelt figyelmet fordít a nevelési-oktatási intézményekben folyó testnevelési és sportmunka feltételrendszerének javítására, a testi és szellemi fejlődés összhangjának elősegítésére.
* Működteti, és folyamatosan fejleszti az óvodás korosztály életkori sajátosságainak megfelelő testnevelési feltételrendszert.
* Segíteni a mindennapos testedzés megvalósítását.
* Megszervezi a diákolimpiai versenyrendszert, az egész tanéven át tartó, rendezvénysorozatot.
* Rendszeres és folyamatos versenyezési lehetőség biztosítása mellett, szükséges a meglévő versenyrendszerbe, programokba minél több tanuló bevonása.
* Továbbá, különös figyelemmel kíséri, a lakosság szabadidősport feltételrendszerének folyamatos fejlesztésére, a fogyatékkal élők sportolási lehetőségeinek megteremtésére irányuló lehetőségeket.
* A programokat az iskolák fenntartói feladatait ellátó tankerülettel szorosan együttműködve szükséges tervezni, szervezni.

**Az iskolai testnevelés, óvodai testi nevelés fejlesztésének tekintetében**

* A testnevelés és a diáksport helyi feltételrendszerének megtartása, javítása.
* Különös tekintettel a két kiemelt diáksportesemény a Mezei futóverseny, és a Labdarúgó Diákolimpiák tekintetében.
* A programok helyszínének biztosítása, versenybírók megbízása, díjazás biztosítása.
* Eredmények megküldése az iskoláknak, fontosabb események, eredmények média megjelenésének biztosítása.
* Együttműködés a Budapesti, és Országos Diáksport Szövetséggel, illetve a Fővárosi Sport Ügyosztállyal.
* A mindennapos testedzés gyakorlati megvalósításának segítése, kihelyezett testnevelés órákkal a sportági lehetőségek bővítése, a szabadban végzett mozgásformák népszerűsítése.
* Háziversenyek, iskolák közötti bajnokságok szervezésének ösztönzése.
* A kiemelkedő tanulmányi és sport eredményt elért kerületi gyermekek díjazása (Élen a tanulásban, élen a sportban) az ünnepélyes átadó szervezése.
* A testnevelő tanárok kötelező időszakon túli tevékenységének ösztönzése, a munkaidőkeret teljesítésébe beszámítható tevékenységek egységes értelmezése, és végrehajtása.
* Az óvodások részére évente két alkalommal Óvodás sportvetélkedő rendezése.

**A szabadidősport fejlesztésének lehetőségei**

* A sport civil szféra megerősödésének elősegítése.
* Kerületi – központi – lakóhelyi sportegyesület megerősítése, támogatása.
* Lakóhelyi sportcsoportok, közösségek megalakulásának elősegítése.
* A kerületi szabadidősport események figyelemmel kísérése, a „Kerületi Kaptató”szervezési feladataiban együttműködés.
* A kerületi amatőr versenyek, bajnokságok szervezésének támogatása.
* Sportos mozgalmak beindítása (pl. kocogás, sportséta, túraversenyek).
* Időskorúak mozgáslehetőségeinek elősegítése, népszerűsítése, nyugdíjas klubok bevonása.
* Az egészséges életmód népszerűsítése, sportolási lehetőségek megismertetése.

**A kerületi sportlétesítményekkel összefüggésben ellátandó feladatok**

**A Kolozsvári Tamás Utcai Sportpálya üzemeltetésével összefüggő feladatok**

* A szabadidős sportolási lehetőség biztosítása elsősorban a helyi sport kluboknak, lakosságnak.
* Tanórai, illetve tanórán kívüli iskolai sport támogatása, testnevelés órára, diákolimpia versenyekre a helyszín biztosítása
* A létesítmény folyamatos karbantartása, fejlesztése
* A sporttelep nonprofit jelleggel, veszteség nélküli üzemeltetetése *(*beleértve az időközönkénti felújításokat)
* informatikai rendszer kiépítése

**A Pokorny József Sport és Szabadidőközpont üzemeltetésével összefüggő feladatok**

* A szabadidős sportolási lehetőség biztosítása elsősorban a helyi sport kluboknak, lakosságnak,
* Tanórai, illetve tanórán kívüli iskolai sport támogatása, testnevelés órára, diákolimpia versenyekre a helyszín biztosítása
* A létesítmény folyamatos karbantartása, fejlesztése
* A sporttelep minél előbb nonprofit jelleggel, veszteség nélküli üzemeltetetése *(*beleértve az időközönkénti felújításokat)

**A Móricz Zsigmond Gimnázium udvarán lévő teniszpálya üzemeltetésével összefüggő feladatok**

* A kerület lakosainak a szabadidő hasznos eltöltéséhez sportolási lehetőségek biztosítása
* A sporttelep nonprofit jelleggel, veszteség nélküli üzemeltetetése *(*beleértve az időközönkénti felújításokat)
* A sportpálya folyamatos karbantartása

**A Nagyrét utcai sportpálya üzemeltetésével összefüggő feladatok**

* A kerület lakosainak a szabadidő hasznos eltöltéséhez sportolási lehetőség biztosítása
* Tanórai iskolai sport támogatása, a helyszín biztosítása testnevelés órára
* A sportpark rendezett állapotának fenntartása

**4. A feladatellátás finanszírozása**

Az Önkormányzat minden évben költségvetési rendeletében külön költségvetési soron határozza meg, hogy a feladatok ellátásáért - a benyújtott és elfogadott üzleti terv alapján - milyen mértékű támogatást biztosít. A támogatási összeg átadása külön megkötendő pénzeszköz-átadási megállapodás keretében történik.

A Társaság sportszakmai feladatainak a bővítésével, a Kolozsvári Tamás Utcai Sporttelep, illetve a Pokorny József Sport- és Szabadidőközpontsportlétesítmények üzemeltetésével kapcsolatos feladatok ellátására a Feladatellátási Szerződésben rögzített feladatterv alapján további támogatási összegre van szüksége, amelyet a 2016. évi I. negyedévre vonatkozó Üzleti Terv rögzít.

A Társaság működéséhez, a korábbi Feladatellátási szerződésben rögzített tevékenységek ellátásához biztosított támogatási összegen túl, a benyújtott és elfogadott feladatterv (2016. I. negyedévi Üzleti Terv) alapján, 2016. márciusáig további **41.057eFt támogatási összeget** folyósít az Önkormányzat jelen szerződés aláírását követően megkötendő pénzeszköz-átadási megállapodás keretében.

**5**. **A szerződés időtartama**

Felek jelen Szerződést 2016. január 1. napjától kezdődően 2016. március 31.-ig terjedő időszakra kötik.

1. **A szerződés megszűnése**
	1. A Szerződés megszűnik:
2. közös megegyezéssel történő megszüntetéssel,
3. a Társaság jogutód nélküli megszűnésével,
4. rendes felmondással 90 (kilencven) napos felmondási idővel,
5. a Szerződés azonnali hatályú felmondásával a jelen Szerződésben meghatározott esetekben.
	1. Az Önkormányzat a Szerződést azonnali hatállyal felmondhatja, ha

a) Társaság a jogszabályból vagy a Szerződésből eredő lényeges kötelezettségét felróható módon megszegi,

b) a Társaság csőd- vagy felszámolási eljárás, végelszámolás, önkormányzati adósságrendezési eljárás alá kerül,

c) a Társaság tevékenységét felfüggeszti vagy tevékenységét felfüggesztik,

d) a Társaság tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a alapján a bíróság jogerős ítéletében korlátozza,

e) a Társasság vezető tisztségviselője, tulajdonosa a Szerződés megkötését követően a Büntető Törvénykönyvről szóló 2012. C. törvényben meghatározott közélet tisztasága elleni vagy gazdasági bűncselekmény elkövetése miatt jogerős ítélet, illetve gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alá kerül,

* 1. A Szerződés bármilyen okból történő megszűnése vagy megszüntetése esetén a Társaság köteles az Önkormányzattal vagy bármely általa megjelölt személlyel - a megszűnés időpontját megelőzően - együttműködni a feladatok átadás-átvétele és folyamatosságának lehetőség szerinti további biztosítása érdekében.
	2. Felek rögzítik, hogy a jelen szerződés megszűnésére vagy megszüntetésére irányuló bármely jognyilatkozat kizárólag írásban érvényes, és a másik fél általi tudomásszerzéssel válik hatályossá.
1. **Egyéb rendelkezések**
	1. Felek kötelezettséget vállalnak arra, hogy a Szerződés teljesítése érdekében kölcsönösen együttműködnek, folyamatosan és kölcsönösen tájékoztatják egymást minden, a jelen Szerződésben foglaltakra lehetséges kihatással bíró körülményről.
	2. Felek megállapodnak, hogy a Szerződést csak írásban, jelen Szerződéssel azonos formai szabályok szerint módosítják, a szóbeli vagy ráutaló magatartással történő szerződésmódosítás lehetőségét kifejezetten kizárják. Felek - a módosító megállapodáson túlmenően - a Szerződés hatályos rendelkezéseit minden módosítás alkalmával, a módosításokat is tartalmazó egységes szerkezetbe foglalják. Az egységes szerkezetbe foglalt Szerződés a módosító megállapodás elválaszthatatlan mellékletét képezi.
	3. A jelen Szerződés alkalmazásában minden értesítés, jognyilatkozat írásban teendő meg ajánlott-tértivevényes levél (amit kézbesítő –futárszolgálat, egyéb kézbesítő- igénybevétele esetén átvételi elismervény pótol) útján a Felek jelen Szerződésben írt címére. Az értesítés, nyilatkozat ajánlott-tértivevényes úton történt elküldés esetén abban az esetben is kézbesítettnek tekintendő a postára adástól számított ötödik napon, ha a tértivevény a címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. A kézbesítő igénybevételével kézbesített küldemény kézbesítettnek tekintendő, ha a címzett az átvételt megtagadta.
	4. Jelen Szerződés a Felek általi kölcsönös aláírással lép hatályba. Amennyiben a Szerződés aláírására nem egy időben és helyen kerül sor, a hatálybalépés időpontja az utolsó aláírás napja.
	5. Felek megállapodnak abban, hogy a Szerződés bármely pontjának érvénytelensége nem hat ki a Szerződés egészére, az nem érinti a Szerződés egyéb rendelkezéseinek érvényességét, kivéve, ha a Felek az érintett rendelkezések nélkül a Szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
	6. A Felek megállapodnak abban, hogy a jelen Szerződésben szabályozott jogviszony keretében felmerülő vitáikat elsősorban békés úton próbálják meg rendezni. Ennek eredménytelensége esetén bármelyik Fél a hatáskörrel és illetékességgel rendelkező magyar bírósághoz fordulhat.
	7. A Szerződéssel kapcsolatban felmerülő költségeket és kiadásokat - a Szerződés eltérő rendelkezése hiányában - az a Fél viseli, akinek az érdekkörében a költség vagy kiadás felmerült.
	8. A Szerződésben nem szabályozott kérdésekben a Szerződésben megnevezett jogszabályokon túl a Polgári Törvénykönyvről szóló 2013. évi V. törvény, a számvitelről szóló 2000. évi C. törvény, és egyéb vonatkozó jogszabályok mindenkor hatályos rendelkezéseit kell alkalmazni.
	9. Abban az esetben, ha a Szerződés megkötésekor hatályos, a Szerződésre irányadó jogszabályt hatályon kívül helyezik, vagy úgy módosítják, hogy az új rendelkezésektől való eltérésre a Feleknek nincs lehetőségük (kógens rendelkezés), Felek a jelen Szerződés által szabályozott kérdésekben is a hatályon kívül helyezett jogszabály helyébe lépő, vagy módosított jogszabály új előírásait tekintik alkalmazandónak.
	10. A Szerződés 6 eredeti példányban, egymással mindenben megegyező tartalommal készült, melyből 3 példány a Társaságot, 3 példány az Önkormányzatot illeti meg.

A Felek a jelen Szerződést elolvasás és közös értelmezés után, mint akaratukkal mindenben megegyezőt jóváhagyólag írják alá, és egyidejűleg minden oldalát kézjegyükkel látják el.

**B u d a p e s t, 2015……………**

Budapest Főváros II. Kerületi Önkormányzat: II. Kerületi Sport és Szabadidősport Nonprofit Korlátolt Felelősségű Társaság:

 **Dr. Láng Zsolt Becsey Péter**

 **polgármester ügyvezető**